Bryan Zaragoza

Bryan Zaragoza Martínez (s. 9. syyskuuta 2001 Málaga, Espanja) on espanjalainen jalkapalloilija. Hän edustaa Italian Serie A:ssa pelaavaa AS Romaa lainalla Saksan Bundesliigan Bayern Münchenistä ja on pelipaikaltaan laitalinkki.

 Seurajoukkueura 
Zaragoza liittyi Granadan junioriakatemiaan vuonna 2019 kotikaupunkinsa seurasta Conejito Málagasta. 29. toukokuuta 2020 hän teki seuran kanssa vuoteen 2022 asti ulottuvan sopimuksen ja siirtyi myöhemmin syksyllä lainasopimuksella Segunda División B:ssä pelanneeseen Club Polideportivo El Ejidoon.El juvenil Bryan Zaragoza renueva por dos temporadas Granada CF. Viitattu 29.8.2023. Bryan Zaragoza se marcha cedido al Ejido Ideal. Viitattu 29.8.2023. 

Heinäkuussa 2021 Zaragoza nostettiin Granadan reservijoukkueeseen, joka pelasi maan neljänneksi korkeimmalla sarjatasolla Segunda División RFEF:ssa. Ensiesiintymisensä seuran edustusjoukkueessa hän teki 30. marraskuuta 2021 Copa del Reyn ottelussa Club Deportivo Lagunaa vastaan.El Granada cumple ante La Laguna con un gran Butzke AS. Viitattu 29.8.2023. 

14. tammikuuta 2022 Zaragoza teki seuran kanssa uuden vuoteen 2024 asti ulottuvan sopimuksen.Bryan amplía su contrato con el Granada hasta 2024 Granada CF. Viitattu 29.8.2023.  Hän pelasi ensimmäisen ottelunsa 12. syyskuuta 2022 maan toiseksi korkeimmalla sarjatasolla Segunda Divisiónissa vieraskentällä Eibaria vastaan.Vendaval armero ante un desconocido Granada Marca. Viitattu 29.8.2023. 

Ensimmäisen maalinsa ammattilaisurallaan Zaragoza teki 18. marraskuuta 2022 kotiottelussa Albacete Balompiéta vastaan.El Granada de Paco López despega ante un Alba muy castigado por el VAR Marca. Viitattu 29.8.2023.  29. toukokuuta 2023 Granadan voitettua Segunda Divisiónin mestaruuden ja joukkueen palattua takaisin maan pääsarjaan Primera Divisióniin, Zaragozan sopimusta jatkettiin vuoteen 2027 asti.Comunicado Oficial | Renovación de Bryan Zaragoza Granada CF. Viitattu 29.8.2023. 

6. joulukuuta 2023 saksalaisseura Bayern München ilmoitti, että Zaragoza tulee siirtymään seuraan kaudeksi 2024–2025 ja hänen kanssaan on tehty kesään 2029 asti ulottuva sopimus.FC Bayern agree to sign Bryan Zaragoza FC Bayern München. Viitattu 6.1.2024.  Bayern München maksoi pelaajan sopimukseen kirjatun ulosostopykälän, joka oli arvoltaan 15 miloonaa euroa.Ya es oficial el fichaje de Bryan Zaragoza por el Bayern de Múnich: "Es uno de los peces gordos de España" Marca. Viitattu 6.1.2023.  Zaragoza siirtyi kuitenkin Bayerniin jo helmikuussa 2024 lainasopimuksella, joka ulottui kauden loppuun asti. Hän pelasi kevätkaudella 2024 Bayernissa seitsemän bundesliigaottelua.

Zaragoza siirtyi kaudeksi 2024–2025 lainalle espanjalaisseura Osasunaan. Lainakaudellaan Osasunassa Zaragoza pelasi 27 Primera Divisiónin ottelua, joissa hän teki yhden maalin ja antoi kuusi maalisyöttöä. Hän pelasi Osasunassa myös yhden Copa del Reyn ottelun.

Elokuussa 2025 Zaragoza siirtyi Celta Vigoon yksivuotisella lainasopimuksella. Kaudella 2025–2026 hän pelasi Celta Vigossa 19 Primera Divisiónin ottelua, joissa hän teki yhden maalin, sekä seitsemän Eurooppa-liigan ottelua, joissa hän teki myös yhden maalin. Helmikuussa 2026 Zaragozan lainasopimus Celtan kanssa purettiin ja hän siirtyi italialaisseura AS Romaan loppukauden mittaisella lainasopimuksella, johon sisältyy 13 miljoonan euron osto-optio.

 Maajoukkueura 
Zaragoza pelasi Espanjan maajoukkueessa ensimmäistä kertaa 12. lokakuuta 2023 EM-karsintaottelussa Skotlantia vastaan. Ensimmäisen maajoukkuemaalinsa hän teki 18. marraskuuta 2024 Kansojen liigan ottelussa Sveitsiä vastaan.

 Lähteet 

 Aiheesta muualla 
 Bryan Zaragozan tilastot BDFutbol-sivustolla 
 Bryan Zaragozan tilastot Soccerway-sivustolla 

Luokka:Espanjalaiset jalkapalloilijat
Luokka:Vuonna 2001 syntyneet
Luokka:Elävät henkilöt